Kirken er en nyromansk treskipet basilika med tre tårn i fasaden, bygd i ugipset rød murstein. Bygningen viser innflytelse fra fransk, tysk og italiensk arkitektur, henholdsvis i tårnene, arkadegalleriet og transeptelevasjonen. En egen gate (Ewangelicka-gaten, i dag F. D. Roosevelts gate) ble bygd mellom Piotrkowska-gaten og Henryk Sienkiewicz’ gate for å gi mulighet til å beundre den effektfulle fasaden fra et bedre perspektiv.